ชง บิ๊กตู่ ขยายไฮสปีดเทรน เชื่อม 3 สนามบินจากอู่ตะเภาถึงระยอง
นายกอบศักดิ์ ภูตระกูล รัฐมนตรีประจำสำนักนายกรัฐมนตรี ในฐานะรองประธานกรรมการเฉพาะกิจเพื่อบริหารการพัฒนาเขตพัฒนาพิเศษภาคตะวันออก (กพอ.) เปิดเผยว่า ที่ประชุม กพอ.นัดแรก เมื่อวันที่ 3 ส.ค.ที่ผ่านมา ได้มีการพิจารณาความคืบหน้าโครงการโครงสร้างพื้นฐานในเขตพัฒนาพิเศษภาคตะวันออก (อีอีซี) โดยเฉพาะโครงการรถไฟความเร็วสูง (ไฮสปีดเทรน) เชื่อม 3 สนามบินส่วนต่อขยายจากสนามบินอู่ตะเภาไปยังจังหวัดระยอง โดย กพอ.จะเสนอให้คณะกรรมการนโยบายเขตพัฒนาพิเศษภาคตะวันออก ที่มีพลเอกประยุทธ์ จันทร์โอชา นายกรัฐมนตรี เป็นประธานในวันที่ 10 ส.ค.นี้เพื่ออนุมัติให้การรถไฟแห่งประเทศไทย (รฟท.) ไปจัดจ้างที่ปรึกษาเพื่อดำเนินการต่อไป,สำหรับโครงการโครงสร้างพื้นฐานต่างๆในอีอีซีที่สำคัญๆ 5 โครงการได้แก่ โครงการรถไฟความเร็วสูงเชื่อม 3 สนามบิน โครงการศูนย์ซ่อมบำรุงอากาศยานอู่ตะเภาระยะที่ 1 โครงการพัฒนาท่าเรือแหลมฉบังระยะที่ 3 โครงการพัฒนาท่าเรืออุตสาหกรรมมาบตาพุดระยะที่ 3 และเขตส่งเสริมอุตสาหกรรมและนวัตกรรมดิจิทัล (EECd) ที่จะต้องได้ลงนามกับเอกชนในการพัฒนาภายใน ก.พ.62,นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก (ลกพอ.) กล่าวว่า โครงการไฮสปีดเทรน จากเดิมก่อนหน้านี้ รฟท.ได้ศึกษาเส้นทางจากสนามบินดอนเมืองหยุดที่อู่ตะเภาเพื่อให้โครงการหลักๆเดินหน้าไปก่อน ดังนั้น จากนี้ไป กพอ.จะศึกษาส่วนต่อขยายจากสนามบินอู่ตะเภาไปยังระยอง ระยะทาง 30 กิโลเมตร (กม.) มี 1 สถานี มูลค่าลงทุน 10,000 ล้านบาท เปิดดำเนินการในปี 67 โดยพื้นที่ใหม่จะเลียบชายฝั่งทะเล.
ที่ประชุม กพอ.นัดแรก เมื่อวันที่ 3 ส.ค.ที่ผ่านมา ได้มีการพิจารณาความคืบหน้าโครงการโครงสร้างพื้นฐานในเขตพัฒนาพิเศษภาคตะวันออก (อีอีซี)  
ไฮสปีดเทรน,สนามบินอู่ตะเภา,ระยอง,กอบศักดิ์ ภูตระกูล,อีอีซี,ข่าวทั่วไป